江灣大橋 (廣州)

江灣大橋係廣東廣州一條橋，1994年11月喐手起，1997年12月28號通車。呢條橋橫跨珠江兩岸，連接越秀區同海珠區。

設計 
大橋全長910米，闊28米，雙向六車道。兩邊嘅人行道各2.5米闊，車行路闊23米。橋底通航高度8.7米。

交通 
北邊連接越秀區嘅東濠涌高架橋同東華南路。南邊連接海珠區嘅江灣路，並有東西兩條引橋連接濱江路同紡織路。呢條橋係內環路其中一條跨江大橋。

拆引橋 
2010年5月16號凌晨零時起，江灣橋南邊嘅東引橋封閉，準備拆除。條引橋喺孫中山大元帥府紀念館同珠江之間，拆咗之後原地整成廣場，等大元帥府望到江。

珠江
廣州橋隧
中國嘅橋